Is Jesus Genoeg? (Sagteband)
Stap in die voetspore van hulle wat glo Jesus is genoeg.
Is Jesus genoeg vir jou? As jy die vraag moet beant­woord, kan jy met alle eerlikheid sê jy leef elke oom­blik tot eer van God?
Outeur en evangelis Angus Buchan fokus jou aandag in Is Jesus genoeg? op die feit dat Jesus altyd jou hoofdoel moet bly – diens aan ander is ’n uitvloeisel hiervan. Hy raak onderwerpe aan soos gebed, onvoorwaarde­like oorgawe, nederigheid, aan­bidding en leierskap. Angus deel ware verhale van hoe die lewens lyk van mense wat werklik geglo het dat Jesus genoeg is vir hulle – van bekendes soos Billy Graham en David Livingstone tot persoon­like verhale van mense wat Angus op sy reise ontmoet het.
Jesus ís genoeg vir jou. Angus herinner jou dat dit inderdaad steeds ’n waarheid is waaraan jy kan vashou – ten spyte van al die bekommernisse, pro­bleme en struikelblokke van vandag.
Ook beskikbaar in Engels onder die titel Is Jesus Enough?
Is Jesus genoeg?
“Nie al weer nie!” het ek tot die Here uitgeroep terwyl ek
geluister het na die nuus van nog ’n man van God wat
voor die sonde geswig het. In ’n baie kort rukkie het ek hierdie
selfde storie ’n paar keer gehoor. Die leraar van ’n groot kerk in
ons land – ’n sterk voorstander van ’n heilige lewe, ’n man wat
gemeentes oor die hele wêreld heen gestig het – het owerspel
gepleeg. Gevolglik het hy Suid-Afrika verlaat en na Amerika
verhuis om sy lewe saam met sy vrou en familie te probeer
Kort hierna het ek gehoor van nog ’n vriend van my in die
bediening wat moes afstand doen van sy posisie as leier in die
gemeenskap toe sy vrou en kinders hom verlaat het. Dit het
my hart gebreek.
En nou dít! ’n Man van God wat byna 40 jaar in die bediening
was en belangrike werk gedoen het vir God in Johannesburg,
een van die belangrikste stede in Suid-Afrika, was in die moei-
likheid. Hy het weggestap van ’n leeftyd se harde werk … nóg
’n slagoffer langs die pad.
You're reviewing: Is Jesus Genoeg? (Sagteband)